open-index/open-wikipedia-markdown huggingface dataset:
אצטדיון פיינורד

**אצטדיון פיינורד**, הידוע גם בכינויו **De Kuip** (בתרגום חופשי מהולנדית: הגיגית), הוא אצטדיון כדורגל הנמצא בעיר רוטרדם שבהולנד. האצטדיון משמש כמגרשה הביתי של קבוצת פיינורד המשחקת בליגת העל ההולנדית, וכאחד המגרשים המארחים את משחקיה של נבחרת הולנד. האצטדיון אירח עד היום מעל 150 משחקים בינלאומיים של הנבחרת הלאומית, הראשון שבהם נגד נבחרת בלגיה ב-2 במאי 1937.

באצטדיון פיינורד התקיים גמר הטורניר של יורו 2000 אותו אירחו הולנד ובלגיה במשותף. האצטדיון אירח את משחק הגמר של ליגת האלופות פעמיים (1972 ו-1982), את משחק הגמר של גביע אירופה למחזיקות גביע שש פעמים (1963, 1968, 1974, 1985, 1991 ו-1997), ואת משחק גמר גביע אופ"א פעם אחת (2002).

## קישורים חיצוניים

* 

פיינורד, אצטדיון
קטגוריה:רוטרדם: מבנים
קטגוריה:הולנד: אתרי מורשת לאומית
קטגוריה:רוטרדם: ספורט
קטגוריה:פיינורד
מונגרם

**מונגארם** (שוודית: **Månegarm**) היא להקת בלאק/ויקינג מטאל מהיישוב נורטאליה שבשוודיה.

הלהקה נוסדה בשנת 1995 על ידי סוון רוסנדל (Svenne Rosendal), יונאס אלמקיסט (Jonas Almquist) ופייר וילהלמסון (Pierre Wilhelmsson ). שם הלהקה נלקח מהשם "מאנגארמר" (Mánagarmr), שמו של זאב במיתולוגיה הנורדית.

## דיסקוגרפיה
מונגרם הוציאה שבעה אלבומים, מיני-אלבום אחד ושני דמואים.

### אלבומים

* 1998: Nordstjärnans Tidsålder
* 2000: Havets Vargar
* 2004: Vargaresa - The Beginning
* 2003: Dödsfärd
* 2005: Vredens Tid
* 2007: Vargstenen
* 2009: Nattväsen


### סינגלים/EP

* 2006: Urminnes Hävd


### דמואים

* 1996: Vargaresa
* 1997: Ur Nattvindar


## קישורים חיצוניים

* 

קטגוריה:להקות שוודיות
קטגוריה:להקות פולק מטאל
סויוז TMA-19

**סויוז TMA-19** (ברוסית: **Союз ТМА-19**) היא חללית סויוז ששוגרה מקוסמודרום בייקונור ב-16 ביוני 2010 בשעה 3:35 בבוקר שעון מקומי, אל תחנת החלל הבינלאומית. היא עגנה בתחנה ב-17 ביוני בשעה 22:25 UTC (באותו זמן בביקונור כבר יהיה יום המחרת, 19 ביוני).

החללית שוגרה ביום השנה לשיגורה של ולנטינה טרשקובה, האישה הראשונה בחלל, ששוגרה מאותו כן שיגור, 47 שנים קודם לכן, ויום לפני יום השנה ה-27 לשיגור של סאלי רייד, האמריקאית הראשונה בחלל. זהו גם השיגור ה-100 אל תחנת החלל הבינלאומית והטיסה ה-106 של החללית סויוז מאז טיסה המאוישת הראשונה בשנת 1967.

זוהי הטיסה הראשונה של האסטרונאוטית שאנון ווקר, שהיא האסטרונאוטית הראשונה מן העיר יוסטון, מקום מושבו של מרכז החלל ג'ונסון של נאס"א, המנהל את הטיסות המאוישות. ווקר לקחה איתה לטיסה שעון יד שהיה שייך לאמיליה ארהארט, האישה הראשונה שהטיסה מטוס בטיסה טרנס-אטלנטית. החללית עגנה בתחנת החלל, עם השעון, ביום השנה ה-82 לטיסה הטרנס-אטלנטית הראשונה של ארהרט (בה הייתה נוסעת). דאגלס ווילוק יהיה הקצין הראשון מצבא ארצות הברית שיפקד על התחנה, בעודו בשירות פעיל.

עם הגעת האסטרונאוטים אל התחנה, הם יחזירו את גודל הצוות שלה לשישה אנשי צוות, לאחר ששלושה אנשי צוות עזבו את התחנה מוקדם יותר השנה.

## הצוות
*  פיודור יורצ'יחין - מפקד
*  שאנון ווקר - מהנדסת טיסה
*  דאגלס וילוק - מהנדס טיסה

### צוות גיבוי
*  דמיטרי קונדרטייב - מפקד
*  פאולו נספולי - מהנדס טיסה
*  קתרין קולמן - מהנדסת טיסה
## תיאור המשימה
חללית "סויוז TMA-19" שוגרה ב-16 ביוני 2010 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-18 ביוני והתחברה למודול "זבזדה". באותה עת בתחנת החלל שהתה משלחת מס' 24 בפיקוד אלכסנדר סקבורצוב.

צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 25.

ב-29 ביוני החללית התנתקה ממודול "זבזדה" ולאחר כחצי שעה התחברה למודול "ראסווט". זו הייתה העגינה הראשונה למודול זה.

"סויוז TMA-19" נשארה מחוברת לתחנת החלל כחללית חירום. ב-18 בנובמבר התקבלה החלטה להקדים מועד הנחיתה מ-30 בנובמבר ל-26 בנובמבר, זאת בעקבות סגירת המרחב האוויר הצפויה של קזחסטן בעקבות כנס בין-לאומי. 

ב-26 בנובמבר החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

## קישורים חיצוניים

* 
* space.com - שעונה של אמיליה ארהארט מגיע לתחנת החלל 82 שנה אחרי הטיסה ההיסטורית.
* מידע על הטיסה
* מידע על המשימה

קטגוריה:תוכנית סויוז
קטגוריה:2010 ברוסיה
יאקוב פרידריך פריס

**יאקוב פרידריך פריס** (בגרמנית: **Jakob Friedrich Fries**) (23 באוגוסט 1773 - 10 באוגוסט 1843) היה פילוסוף, מתמטיקאי ופיזיקאי גרמני.

## קריירה אקדמית
יאקוב פריס נולד בעיירה ברי בסקסוניה-אנהלט, השכלתו הייתה דתית-נוצרית אך העמקה בלימודי פילוסופיה ובעבודותיו של עמנואל קאנט גרמה לו להתרחק מן הדת. הוא למד באוניברסיטאות של ינה ולייפציג כאשר בשנת 1805 הוזמן להיות פרופסור למתמטיקה ופילוסופיה באוניברסיטת היידלברג. בזמן עבודתו באוניברסיטה פרסם את אחת מן עבודותיו החשובות - *"Neue Kritik der Vernunft"*, המהדורה השנייה והמורחבת פורסמה בשנים 1828-1831 (*the Neue oder anthropologische Kritik der Vernunft*).

פריס התנגד לדעותיו של פרידריך וילהלם שלינג ובשנת 1812 אף פרסם מאמר בנושא ("*Von deutscher Philosophie, Art und Kunst*").

בשנת 1814 ניסה פריס להתמנות לפרופסור לפילוסופיה באוניברסיטת ברלין, אך כשל.

## אנטישמיות
פריס היה בעל דעות אנטישמיות, בשנת 1816 פרסם פריס מאמר בשם "על הסכנה הנשקפת לרווחתו ולאופיו של העם הגרמני מצד היהודים" ("*Über die Gefährdung des Wohlstandes und des Charakters der Deutschen durch die Juden*").
במאמר זה, שפורסם בכתב העת של אוניברסיטת היידלברג, הוא הציע מספר הצעות מעשיות להקטנת ממדי הסכנה: לבטל את מוסדות החינוך היהודיים; לעודד הגירת יהודים מגרמניה ולאסור על הגירת יהודים לגרמניה; לאסור נישואין בין יהודים לנוצרים; לאסור על יהודים להעסיק משרתים נוצרים (בייחוד משרתות); ולחייב את היהודים לענוד על בגדיהם ציון מזהה מיוחד, שיבחין אותם מהאוכלוסייה הכללית. הוא ציין שבהשפעת היהודים החומריות בחברה הגרמנית גדלה ולכן רצוי לבדל אותם מהחברה הגרמנית. מאמר זה היה בין היתר בסיס לפרעות "הפ-הפ" בשנת 1819.

## פעילות פוליטית
בשנת 1816 בהיותו ביינה הוא פרסם מאמר "*Von deutschem Bund und deutscher Staatsverfassung*" בו הוא פנה לגרמנים צעירים. במאמר זה הוא צידד באיחוד גרמניה (שאז הייתה מחולקת למספר רב מאוד של מדינות). פעילותו של פריס הביאה לכך שפורסמו תקנות חדשות לגבי פעילות פוליטית באוניברסיטאות. בשל הדעות הפוליטיות שלו והשתתפותו במהומות הסטודנטים בשנת 1817 נאסר עליו ללמד פילוסופיה והוא המשיך ללמד מתמטיקה ופיזיקה בלבד.

בשנת 1818 אחד מתלמידיו של פריס רצח את המחזאי הגרמני אוגוסט פון קוצבו על רקע דעותיו הפוליטיות. במהלך החקירה נמצאו במסמכיו מכתבים שהוא קיבל מפריס. כתוצאה מכך בוטלו כל הרצאותיו באוניברסיטה, אך הוא המשיך לקבל את משכורתו. בהמשך, בהדרגה, הוא התחיל ללמד מחדש.

פריס היה מעורב בוויכוח עם גאורג וילהלם פרידריך הגל. בספרו קווי יסוד לפילוסופיה של המשפט הגל ציין שעבודותיו של פריס אינן מעמיקות דיו ולכן מסקנותיו אינן נכונות ומשטיחות את הגותו של קאנט. הגל גם מתח ביקורת על כך שפריס השתתף בפעילות הפוליטית של הסטודנטים, וראה בו מי שדוחה את השכל לטובת הרגש הסובייקטיבי והשרירותי, דבר מסוכן מבחינה פוליטית. יש לציין כי בניגוד לפריס הגל הציג עמדה פרו יהודית בספרו והדגיש את חשיבות הענקת הזכויות ליהודים, שכן .

פריס ענה שהגל מנסה להגן על המשטר הקיים ועל מעמדו במסגרת המשטר הנוכחי, האשמת שווא אותה הדהד קרל פופר בספרו "החברה הפתוחה ואויביה".

## קישורים חיצוניים

* תיאור חייו
* תיאור הפילוסופיה של פריס
* 

## הערות שוליים

קטגוריה:פילוסופים גרמנים
קטגוריה:סגל אוניברסיטת היידלברג
קטגוריה:סגל אוניברסיטת פרידריך שילר בינה
קטגוריה:בוגרי אוניברסיטת לייפציג
קטגוריה:גרמנים שנולדו ב-1773
קטגוריה:גרמנים שנפטרו ב-1843
אצטדיון קסטלאו

**אצטדיון גוברנדור פלאסידו קסטלו** (פורטוגזית: **Estádio Governador Plácido Castelo**), הידוע גם כ**אצטדיון קסטלאו** (**Estádio Castelão**), הוא אצטדיון כדורגל, הממוקם בעיר פורטלזה שבברזיל. האצטדיון משמש כמגרשה הביתי של קבוצות מועדון ספורט סיארה ומועדון ספורט פורטלזה, ומסוגל לקלוט 63,903 צופים למשחק. האצטדיון שוּתף באירוח משחקי מונדיאל 2014.

## היסטוריה
אצטדיון קסטלאו נחנך ב-11 בנובמבר 1973, במשחק דרבי בין קבוצות סיארה ופורטלזה שהסתיים בתוצאה 0-0. המשחק הרשמי הראשון באצטדיון נערך ב-18 בנובמבר 1973, בו גברה קבוצת סיארה על ויטוריה בתוצאה 0-1.

במאי 2000 הוציאה לפועל ממשלת מדינת סיארה תוכנית לשדרוג האצטדיון. העבודות חולקו לשלושה שלבים, והחלו ב-16 במאי 2001. השלב הראשון כלל בין היתר חידוש תעלות הניקוז, ושל המעברים ביציעים. השלב השני של העבודות החל ב-20 ביולי 2001, וכלל את חיזוק מבנה האצטדיון. השלב השלישי כלל את שדרוג מערכות החשמל, המתקנים ההידראולים והאלקטרונים.

משחק החניכה של האצטדיון המחודש התקיים ב-23 במרץ 2002, בו גברה נבחרת ברזיל על נבחרת יוגוסלביה בתוצאה 0-1. את השער לברזיל כבש לואיזו.

האצטדיון נבחר להיות אחד מ-12 האצטדיונים שייקחו חלק באירוח משחקי גביע הקונפדרציות 2013 ומונדיאל 2014, ועל כן עבר שדרוג נוסף במטרה להתאים אותו לתקנים בינלאומיים. השדרוג כלל בין היתר בנייה מחודשת של המפלס התחתון קרוב לכר הדשא, הקמת תאי VIP, חידוש הגג והמעטפת החיצונית של האצטדיון והקמת מרכז תקשורת.

## קישורים חיצוניים

* תיאור האצטדיון באתר פיפ"א. 
* אצטדיון קסטלאו באתר World Stadiums
* הדמיית אצטדיון קסטלאו לאחר שיעבור שיפוץ באתר World Stadiums
* 

קסטלאו
קטגוריה:סיארה
קסטלאו
הסופר קאפ הגרמני

[שמאל|ממוזער|200px|גביע הסופר קאפ הגרמני לשנת 1992, בו זכתה קבוצת [שטוטגרט (כדורגל)|שטוטגרט]]
ה**סופר קאפ הגרמני** (בגרמנית נקרא: **DFL-Supercup**) הוא משחק הסופר קאפ של הכדורגל הגרמני, שנערך לפני פתיחת עונת הכדורגל בגרמניה בין אלופת הבונדסליגה לזוכת הגביע הגרמני.

## היסטוריה
בשנת 1997 הוחלף המפעל בטורניר גביע הליגה הגרמני, אך בשנת 2008 הוחזר המפעל באופן לא רשמי, עד שהוחזר באופן רשמי בשנת 2010.

מאז 2010, בניגוד לגביע הליגה הגרמני, אם קבוצה אחת זוכה בדאבל (ליגה וגביע), הקבוצה תשחק מול סגנית אלופת הבונדסליגה. המשחק לא ייכנס להארכה במקרה של תיקו לאחר 90 דקות, אלא המשחק יוכרע בדו-קרב פנדלים.

## הזוכות
### לפי שנים

## דירוג הזוכות

## מלכי השערים
*השחקנים המודגשים הם שחקנים פעילים בקבוצותיהן בגרמניה*

## קישורים חיצוניים

* 

גרמניה
קטגוריה:תחרויות כדורגל בגרמניה
קלי הולמס

**דיים קלי הולמס** (באנגלית: **Dame Kelly Holmes** נולדה ב-19 באפריל 1970), היא אתלטית בריטית. אלופה אולימפית, בעלת שלוש מדליות מהן שתי מדליות זהב מאולימפיאדת אתונה (2004), בריצת 800 מטר ובריצת 1500 מטר, השתתפה בשלוש אולימפיאדות. פעמיים סגנית אלופת העולם.

## ביוגרפיה
הולמס נולדה בפמבורי, קנט (מחוז באנגליה), לאב ממוצא ג'מייקני ולאם אנגלייה.

באליפות העולם באתלטיקה שנערכה בשנת 1993 בשטוטגרט, גרמניה סיימה הולמס במקום ה-9 בריצת 800 מטר בתוצאה של 1:58.64 דקות.

באליפות העולם באתלטיקה שנערכה בשנת 1995 בגטבורג, שוודיה זכתה הולמס בשתי מדליות. מדליית כסף בריצת 1500 מטר בתוצאה של 4:03.04 דקות ומדליית ארד בריצת 800 מטר בתוצאה של 1:56.95 דקות.

באולימפיאדת אטלנטה (1996) סיימה הולמס במקום הרביעי בריצת 800 מטר בתוצאה של 1:58.81 דקות ובמקום ה-11 בריצת 1500 מטר בתוצאה של 4:07.46 דקות.

באליפות העולם באתלטיקה שנערכה בשנת 1999 בסביליה, ספרד סיימה הולמס במקום ה-10 בריצת 800 מטר בתוצאה של 2:00.77 דקות.

באולימפיאדת סידני (2000) זכתה הולמס במדליית ארד בריצת 800 מטר בתוצאה של 1:56.80 דקות, אחרי מריה מוטולה ממוזמביק (1:56.15 דקות) ושטפי גראף מאוסטריה (1:56.64 דקות). בנוסף, היא סיימה במקום ה-7 בריצת 1500 מטר בתוצאה של 4:08.02 דקות.

באליפות העולם באתלטיקה שנערכה בשנת 2001 באדמונטון, קנדה סיימה הולמס במקום השישי בריצת 800 מטר בתוצאה של 1:59.76 דקות.

באליפות העולם באתלטיקה שנערכה בשנת 2003 בפריז, צרפת זכתה הולמס במדליית ארד בריצת 800 מטר בתוצאה של 2:00.18 דקות, אחרי מוטולה (1:59.89 דקות) ולפני כרוצ'ליובה מרוסיה (2:00.29 דקות).

### אירוע השיא
באולימפיאדת אתונה (2004) זכתה הולמס בשתי מדליות זהב בריצת 800 מטר בתוצאה של 1:56.38 דקות ובריצת 1500 מטר בתוצאה של 3:57.90 דקות.

## חיים אישיים
ביוני 2022 יצאה מהארון כלסבית בריאיון ל"סאנדיי מירור", והוסיפה כי היא מרגישה "סוף סוף חופשייה". בריאיון אמרה שהיא יודעת שהיא לסבית מאז 1988 כששרתה בצבא, אך היא לא יכלה לצאת אז מהארון מכיוון שזה היה לא חוקי בזמנו להיות גיי בצבא.

## שיאים אישיים
### אצטדיון פתוח
*ריצת 600 מטר: 1:25.41 דקות (שיא בריטי)
*ריצת 800 מטר: 1.56.21 דקות (שיא בריטי)
*ריצת 1000 מטר: 2:32.55 דקות (שיא בריטי)
*ריצת 1500 מטר: 3.57.90 דקות (שיא בריטי)
*ריצת מייל: 4:28.04 דקות
*ריצת 3000 מטר: 9:01.91 דקות

### אולם סגור
*ריצת 800 מטר: 1:59.21 דקות
*ריצת 1000 מטר: 2:32.96 דקות (שיא בריטי)
*ריצת 1500 מטר: 4:02.66 דקות

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רצים בריטים למרחקים בינוניים
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת אתונה (2004)
קטגוריה:זוכי פרס לוריוס: ספורטאית השנה
קטגוריה:אלופות אולימפיות בריטיות: אתלטיקה
קטגוריה:זוכות מדליית ארד אולימפית בריטיות: אתלטיקה
קטגוריה:אלופות אולימפיות: ריצת 800 מטרים
קטגוריה:אלופות אולימפיות: ריצת 1500 מטרים
קטגוריה:להט"ביות בריטיות
קטגוריה:אתלטים להט"בים
קטגוריה:ספורטאים להט"בים בריטים
קטגוריה:בריטיות שנולדו ב-1970
קטגוריה:בריטים שנולדו ב-1970
אלבארו פריירה

**אלבארו דניאל פריירה בארגאן** (מספרדית: **Álvaro Daniel Pereira Barragán**; נולד ב-28 בנובמבר 1985 במונטווידאו) הוא כדורגלן עבר אורוגוואי ששיחק בעמדת המגן השמאלי. ייצג את נבחרת אורוגוואי במונדיאל 2010 ובמונדיאל 2014 וכן בשלוש מהדורות של קופה אמריקה. פריירה יכול לשחק בתפקידי הגנה נוספים, ואף במספר עמדות קישור.

## קריירה
### קריירת מועדונים
פריירה החל את הקריירה שלו במועדון המקומי מיראמר מיסיונס בשנת 2003. שנתיים מאוחר יותר, עבר לשחק בארגנטינה בשורות קבוצת קילמס. אחרי שהמועדון ירד ליגה, בסוף עונת 2006-2007, הוא עבר לקבוצת ארחנטינוס ג'וניורס. בארחנטינוס, בעונה זו פריירה כבש 11 שערים ב-35 משחקים. בעקבות כך, בקיץ 2008, פריירה חתם במועדון הרומני קלוז', כאשר שולם תמורתו סכום של 2.5 מיליון אירו. הוא היה חלק חשוב מאוד מסגל הקבוצה, ושיחק בכל משחקיה במהלך מסע הבכורה של קבוצתו במסגרת ליגת האלופות. בקיץ 2009, קבוצת פורטו שילמה עבורו 4.5 מיליון אירו, ובעונתו הראשונה בפורטוגל זכה עם פורטו בגביע הפורטוגלי וסיים עימה במקום השלישי בליגה. עונה לאחר מכן זכה עם הקבוצה בספורט, שכלל אליפות, גביע וזכייה בליגה האירופית. פריירה פתח בהרכב במשחק הגמר בו גברה פורטו 1-0 על ספורטינג בראגה.

באוגוסט 2012 חתם פריירה באינטר מילאנו. ב-17 בינואר 2014 הושאל לקבוצת סאו פאולו. ב-24 בינואר 2014 לאחר עונה בברזיל, חתם לאסטודיאנטס לה פלאטה הארגנטינאית. בפברואר 2016 הושאל לחטאפה הספרדית. ביולי 2016 עבר לסרו פורטניו הפרגוואית.

### נבחרת
הופעת הבכורה של פריירה בנבחרת אורוגוואי הייתה נגד נבחרת צרפת, ב-19 בנובמבר 2008. במשחק שלאחר מכן, כבר כבש את שער הבכורה שלו במדים הלאומיים, במשחק ידידות נגד נבחרת לוב, בטריפולי, את המשחק אורוגוואי ניצחה בתוצאה 3-2.

במהלך מחציתו השנייה של קמפיין מוקדמות מונדיאל 2010 באמריקה הדרומית, פריירה היה חלק מסגל הנבחרת. הוא גם פתח בהרכב בשני משחקי הפלייאוף על העלייה למונדיאל 2010 מול נבחרת קוסטה ריקה. פריירה זומן לסגל הנבחרת לקראת טורניר הגמר, ובמשחקה השני של נבחרתו נגד דרום אפריקה המארחת, כבש פריירה את שערה השלישי והאחרון של אורוגוואי בנגיחה, בניצחון 3-0.

## תארים
;קלוז'
* הגביע הרומני: 

;פורטו
* הליגה האירופית: 
* אליפות פורטוגל (2): , 
* הגביע הפורטוגלי (2): , 
* הסופר קאפ הפורטוגלי (2): , 

;סרו פורטניו
* אליפות פרגוואי:  (קלאוסורה)

;נסיונל
* הסופר קאפ האורוגוואי: 

;נבחרת אורוגוואי
* קופה אמריקה: 2011

## קישורים חיצוניים

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני קילמס אתלטיקו קלוב
קטגוריה:כדורגלני ארחנטינוס ג'וניורס
קטגוריה:כדורגלני צ'.פ.ר. קלוז'
קטגוריה:כדורגלני פורטו
קטגוריה:כדורגלני אינטר מילאנו
קטגוריה:כדורגלני סאו פאולו
קטגוריה:כדורגלני אסטודיאנטס לה פלאטה
קטגוריה:כדורגלני חטאפה
קטגוריה:כדורגלני סרו פורטניו
קטגוריה:כדורגלני נסיונל
קטגוריה:כדורגלני נבחרת אורוגוואי
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:אורוגוואים שנולדו ב-1985
יסנאיה פוליאנה

[שמאל|ממוזער|200px|תמונתו היחידה של טולסטוי בצבע, מצולם ביסנאיה פוליאנה, מאת [סרגיי פרוקודין-גורסקי (1908).]]
**יסנאיה פוליאנה** (מרוסית: **Ясная Поляна**, קרחת יער נקייה) היה ביתו של לב טולסטוי, הממוקם 12 ק"מ דרומית מערבית מהעיר טולה שברוסיה. הסופר נולד, חי, הקים משפחה מרובת ילדים יחד עם אשתו, סופיה אנדרייבנה ונקבר במקום זה.
## היסטוריה
מיד לאחר מותו, הפכה האחוזה למוזיאון לזכרו. היא נוהלה בתחילה על ידי אלכסנדרה טולסטיה, בתו של הסופר, וגם מנהלה הנוכחי הוא אחד מצאצאיו. המוזיאון עדיין מכיל את חפציו האישיים ורהיטיו, כמו גם את ספרייתו בת כ-22,000 הכרכים. שם כתב לב טולסטוי את ספריו הגדולים מלחמה ושלום ואנה קארנינה.

המוזיאון כולל את אחוזתו של הסופר, את בית הספר שהקים עבור ילדי האיכרים וכן את קברו המינימליסטי. במהלך מלחמת העולם השנייה נכבשה האחוזה על ידי הגרמנים, אולם הרכוש היקר ביותר פונה משם לפני כן על ידי השלטונות הסובייטים. בניגוד לתעמולה סובייטית על פיה המוזיאון לא נהרס על ידי הגרמנים, בעדויות במשפטי נירנברג נאמר על ידי רוברט ה. ג'קסון "הם השמידו את האחוזה של לאו טולסטוי, יסנאיה פוליאנה, וחיללו את קברו של הסופר", אם כי נעשה בה שימוש כבית חולים צבאי.

לאחר המלחמה שוחזרה האחוזה למצבה המקורי בדיוק רב, והיא מהווה אבן שואבת לתיירים. בשנת 2007 למנהל המוזיאון מונה ולדימיר טולסטוי, מצאצאי המשפחה. בין היתר, הוא מארגן במקום כינוסי צאצאי הסופר מכל העולם.

## קישורים חיצוניים
* 

קטגוריה:רוסיה: מוזיאונים
קטגוריה:רוסיה: בתי מגורים
קטגוריה:מוזיאונים ביוגרפיים
קטגוריה:מחוז טולה
קטגוריה:טולסטוי
קטגוריה:מעוטרי עיטור לנין
עובדיה בעל מום

**עובדיה בעל מום** הוא סיפור קצר בן 12 פרקים מאת ש"י עגנון שנכתב בשנת 1918 והתפרסם בשנת 1920. הסיפור נכלל בכרך "על כפות המנעול" (כותרת משנה "סיפורי אהבים"), בתוך המקבץ "סיפורים קטנים".
הסיפור נמנה עם סיפוריו היותר ריאליסטיים של עגנון, כאשר הקשר בין הגורם החברתי, המוסרי והמיני הוא נושא מרכזי בסיפור.

## עלילה
הסיפור עוסק ב"עובדיה שואב מים", שהוא גם בעל מום, המאורס ל"השפחה המופקרת" שייני סריל. עובדיה מחליט להתערב במעללי ארוסתו המופקרת, אך הדבר מביא למפלתו, והוא מוכה, נפצע, ומובל לבית־החולים, הרחק מארוסתו. עובדיה מתנתק ומסתגל למצב הנהנתני בבית החולים, ובזמן שהוא מוטל במיטת חוליו, מתרחש ה"סיבוך" – סריל הופכת מ"בתולה שמלעיזין עליה" לאישה מופקרת בעליל. סופו של הסיפור בלידת תינוקה של שייני סריל שהרתה לגבר אחר, ובמפגש המחודש בין שני הגיבורים.

## קישורים חיצוניים
* דינה שטרן, **שאנחנו גוף אחד: מחקר ב"עובדיה בעל מום" וב"שבועת אמונים" לש"י עגנון**, הוצאת ראובן מס, 2008. . חלק א' – עובדיה בעל מום, באתר בית עגנון
*חנה הרציג, **[https://books.google.co.il/books?id=XyN9V7G2ASYC הסיפור העברי בראשית המאה העשרים, כרך 11]**, יחידה 10: "עובדיה בעל מום" – שמואל יוסף עגנון, האוניברסיטה הפתוחה, 1992, עמ' 111–154
*
* 

## הערות שוליים

קטגוריה:זנות בספרות
קטגוריה:כתבי ש"י עגנון
קטגוריה:סיפורים קצרים בעברית
קטגוריה:זנות בישראל בתרבות
מגן יוהאן קרויף

**מגן יוהאן קרויף** (בהולנדית: **Johan Cruijff Schaal**) הוא טורניר כדורגל הולנדי הקרוי על שמו של חלוץ העבר של נבחרת הולנד, יוהאן קרויף, ומשמש למעשה כמשחק **ה[[סופר-קאפ]] ההולנדי**. הטורניר, שנערך כשבוע לפני פתיחת עונת המשחקים בהולנד, מוכרע במשחק אחד בין אלופת הולנד לבין מחזיקת הגביע. אם האלופה היא גם מחזיקת הגביע, יתקיים משחק בין האלופה לבין סגניתה בליגה.

מחזיקת הגביע הנוכחית (2025) היא קבוצת פ.ס.וו. איינדהובן, שגברה על גו אהד איגלס.

## היסטוריה

הטורניר שוחק לראשונה ב-25 ביוני 1949, והפגיש בין קבוצת SVV לקבוצת קוויק 1888 (מהעיר ניימכן). SVV ניצחה במשחק בתוצאה 0–2. על אף שהיה זה לאירוע חד פעמי באותה תקופה, הוא עדיין נחשב לסופר קאפ ההולנדי הראשון.

התאחדות הכדורגל ההולנדית המלכותית החזירה את הטורניר לפעילות בשנת 1991, תחת השם **גביע PTT טלקום**. לאחר שלוש שנים של חסות, המשיך המפעל עד שנת 1996 תחת השם **הסופר קאפ ההולנדי**. בשנים אלו התקיים המשחק באופן מסורתי באצטדיון פיינורד שברוטרדם.

בשנת 1996 שונה שמו של המפעל ל**מגן יוהאן קרויף**, ומאז הוא מתקיים באצטדיון אמסטרדם ארנה.

ההחלטה לקיים את המשחק באצטדיון באמסטרדם עוררה מחלוקת בקרב אוהדי המשתתפות בטורניר של שנת 2003, פ.ס.וו. איינדהובן ואוטרכט. אוהדי אוטרכט מחו נגד החוקים המיוחדים לגבי הגעתם לאמסטרדם ולאצטדיון, שהתקבלו על מנת למנוע עימותים וחוליגניזם, בעוד אוהדי פ.ס.וו מחו על היציעים שהוקצו עבורם באצטדיון, ולבסוף נכחו במשחק 700 קוני כרטיסים בלבד.

פ.ס.וו איינדהובן היא שיאנית הזכיות (15) וההופעות (22) בטורניר. שמונה קבוצות שונות זכו בתואר, האחרונה שבהם הייתה מחזיקת הגביע לעונת , זוולה.

## שיטה

בשנת 2008 שונתה שיטת צבירת הכרטיסים בטורניר, ונקבע כי כרטיסים צהובים לא ייצברו בין משחקי סופר קאפ. לעומת זאת, הוחלט כי שני כרטיסים צהובים במשחק, שמשמעותם כרטיס אדום, יגררו הרחקה ממשחק סופר קאפ אחד, עם הגבלת זמן של שלוש שנים. כרטיס אדום ישיר יחייב הרחקה ממשחק אחד בכל אחד מהטורנירים המאורגנים על ידי ההתאחדות, כך שכרטיס אדום במשחק יכול לגרור הרחקה ממשחק ליגה או גביע.

בשנת 2014 החליטה התאחדות הכדורגל כי משחק שיסתיים בשוויון בתום 90 דקות, לא יעבור להארכה אלא יוכרע ישירות בדו-קרב בעיטות הכרעה, על מנת למנוע עייפות בקרב השחקנים בטרם החלה העונה הסדירה. לפני כן, שני משחקי גמר הוכרעו בהארכה, כשהראשון שבהם, בו ניצחה אייאקס אמסטרדם את פיינורד ב-1995, הוכרע בשער הזהב, ואף משחק לא הוכרע בבעיטות הכרעה.

## זכיות
### היסטוריית הזוכות
* המנצחת במשחק מופיעה ב**כתב מודגש**.

;סופר קאפ

;מגן יוהאן קרויף

### זוכות לפי קבוצה

## קישורים חיצוניים

יוהאן קרויף, גביע
קטגוריה:תחרויות כדורגל בהולנד
קסנתלזמה

שמאל|ממוזער|250px|קסנתלזמה
**קסנתלזמה** (**Xanthelasma**) או "כתמת העפעף" (בלטינית: **xanthelasma palpebrarum**) היא הפרעה עורית המתאפיינת במשקעים צהבהבים-כתמתמים של כולסטרול מתחת לעור, בדרך כלל על העפעפיים או בקרבתן, לרוב בזווית האפית העליונה. על אף שאינם מזיקים או מכאיבים, גושים קטנים אלה יכולים להוות פגם אסתטי ואפשר להסירם.

במקרים מסוימים הם תורשתיים ואז לא תמיד מתלווים ברמה גבוהה של כולסטרול. במקרים שבהם אין היסטוריה משפחתית של קסנתלזמה, הפרעה זו יכולה להצביע על קיום רמה גבוהה של כולסטרול ולהיות בקורלציה עם סיכון של מחלה אתרומטוטית (אתרוסקלרוזיס).

## מקור השם
המונח בא מהמילים היווניות "קסנתוס" ξανθος שמשמעותה "צהוב" ו"אלזמה" έλασμα, שמובנה "לוחית".

## פיזיופתולוגיה
כמחצית המקרים מתלווה ברמות גבוהות של שומנים (ליפידים) בדם. חלקם מופיע על רקע הרכב משובש של הרכב או מבנה הליפופרוטאינים, למשל:
**רמה נמוכה** של ליפופרוטאין בעל צפיפות גבוה HDL 
הקסנתלזמה מופיעה תכופות אצל הלוקים מהיפרליפידמיה סוג II (לפי הסיווג של פרדריקסון) - (במיוחד סוג IIא - הכולל היפרכולסטרולמיה משפחתית) ולפעמים ב סוג IV של היפרליפידמיה או דיסליפידמיה המתאפיין בהיפרטריגליצרידמיה

## טיפול
ניתן להסיר קסנתלזמה בעזרת:
:א. פילינג עם חומצה טריכלוראצטית 30-50% ואף 70%
:ב. ניתוח 
:ג, טיפול בקרני לייזר
:ד. קריותרפיה.
הטיפול עלול לפעמים להשאיר צלקות או שינויים פיגמנטיים. תופעות לוואי אלה אינן שכיחות אחרי הסרה בעזרת החומצה טריכלורואצטית.

## צורות
*קסנתלזמה שטוחה Xanthelasma planum
*קסנתלזמה טוברלית

## הקשרים רפואיים
*הירפכולסטרולמיה משפחתית
*שחמת ביליארית ראשונית
*מנופאוזה
*סוכרת

## ראו גם
*קסנתומטוזיס - ה"קסנתומות" הן משקעים דומים של כולסטרול באזורים אחרים של העור או מסביב לגידים.

## לקריאה נוספת

* Lang, Gerhard K *Ophthalmology* Thieme. Stuttgart. 2000.
*Bergman R. *Xanthelasma palpebrarum and risk of atherosclerosis*. Int J Dermatol. 1998 May;37(5):343-5. 
*Noël B. *Premature atherosclerosis in patients with xanthelasma*. J Eur Acad Dermatol Venereol. 2007 Oct;21(9):1244-8. 
*Nahas TR, Marques JC, Nicoletti A, Cunha M, Nishiwaki-Dantas MC, Filho JV.: *Treatment of eyelid xanthelasma with 70% trichloroacetic acid.*, Ophthal Plast Reconstr Surg. 2009 Jul-Aug;25(4):280-3.


## קישורים חיצוניים

* http://www.nlm.nih.gov/medlineplus/ency/article/001447.htm|[[קסנתומה] וקנסתלזמה באתר "מדליין פלוס" של המכונים הלאומיים לבריאות של ארצות הברית]
* באתר א-מדיסין - באנגלית

קטגוריה:הפרעות של העפעפיים, מערכת הדמע וארובת העין
יחזקאל קרתי

**יחזקאל קרתי** (29 בדצמבר 1923 – 23 בינואר 2004) היה ניצב במשטרת ישראל.
## ביוגרפיה
קרתי נולד בירושלים ליעקב ושרה קרצ'בסקי. בילדותו עברה המשפחה למצרים בעקבות עבודת אביו ושם למד בבית ספר יסודי. בשובם לירושלים למד בבית הספר "תחכמוני" ובתיכון "אליאנס", השלים בגרות במסגרת אוניברסיטת לונדון ולמד לימודי מסחר.

כשנה עבד במשרד האפוטרופוס הכללי של ממשלת המנדט וב-1941 עבר לתל אביב והחל ללמוד משפטים ולעבוד במשרד עורכי דין. בשנת 1948 הוסמך לעריכת דין. בשנים אלו היה חבר ארגון "ההגנה" ובשנת 1947 הוצב כשומר בגבול יפו.

עם הקמת מדינת ישראל התנדב לשרת במשטרה ושירת כמפקד תחנת בית ליד בדרגת מפקח משנה. כעבור מספר חודשים התמנה למפקד נפת השרון ולאחר כשנה עבר לשרת במטה הארצי. היה יועץ משפטי למטה הארצי, שירת בתחום חקירות ותביעות ועסק בתיאום בין המשטרה לבין המערכת המשפטית האזרחית. בשנת 1960 מונה לממלא מקום ראש המחלקה הפלילית. שימש מפקד מחלקת המודיעין ועוזר ראש מחלקת חקירות במטה הארצי, היה ראש נציגות האינטרפול בישראל וראש המחלקה לתפקידים מיוחדים. בעקבות ארגון מחדש של המטה הארצי ב-1966, מונה לעוזר ראש מחלקת חקירות, שאיחדה לתוכה את המחלקה לחקירות כלכליות, המחלקה לחקירות פליליות, חקירות הקשורות לאינטרפול ופיקוח על חקירות במחוזות השונים.

שימש נשיא בית הדין המשמעתי של המשטרה, ב-1978 הועלה לדרגת ניצב. בתפקידו האחרון היה ראש אגף החקירות והתמנה לממלא מקום המפקח הכללי.

בתום 37 שנות שירות במשטרה פרש בסוף שנת 1985 לגמלאות, והחל לעסוק בעריכת דין בתל אביב ובירושלים. כעורך דין הגיש תביעה בסך 100 מיליון שקל כנגד ארבעת הבנקים הגדולים בשם שישה אנשים וגופים, שהפקידו את כספם בפיקדון ריבית יומי בשנת 1983. כאשר ארבעת הבנקים תיאמו את גובה שיעורי הריבית, בניגוד לחוק ההגבלים העסקיים.

מונה כחבר בוועדות ציבוריות שונות: ועדת ראש הממשלה לנוער במצוקה וועדות בנושאי זנות ושעבוד נשים.

נפטר בשנת 2004 ונקבר בחלקת המשטרה בהר הרצל.

## קישורים חיצוניים
* יחזקאל קרתי באתר אלבום המשפחות של ראשון לציון
* 
* אבי דוידוביץ, [האם פיטוריו של המפכ"ל [הרצל שפיר] היו סבירים ומוצדקים?] (באתר "על חברה ומדינה - עבריינות ואכיפת החוק", 9 בינואר 2021)

## הערות שוליים

קטגוריה:ניצבי משטרת ישראל
קטגוריה:ראשי אגף החקירות והמודיעין
קטגוריה:יועצים משפטיים ישראלים
קטגוריה:אנשי היישוב ילידי הארץ
קטגוריה:בוגרי בית הספר תחכמוני (ירושלים)
קטגוריה:בוגרי בית ספר אליאנס (ירושלים)
קטגוריה:אישים הקבורים בחלקת המשטרה בהר הרצל
קטגוריה:ישראלים שנולדו ב-1923
קטגוריה:ישראלים שנפטרו ב-2004
מריו בולאטי

**מריו אריאל בולאטי** (בספרדית: **Mario Ariel Bolatti**; נולד ב-17 בפברואר 1985) הוא כדורגלן עבר ארגנטינאי ששיחק בעמדת הקשר המרכזי. ניחן במיוחד ביכולותיו במשחק ההגנה, במסירות ובבעיטות מטווחים ארוכים.

## קריירה
בולאטי, יליד לה פארה שבקורדובה, החל את הקריירה שלו במחלקת הנוער של בלגראנו, וקודם לקבוצה הבוגרת של המועדון ב-2003. ב-2006 הוא סייע לקבוצה לעלות לליגת העל הארגנטינאית, אך כעבור שנה אחת בלבד ירד עמה לליגת המשנה. בעקבות כך החליט בולאטי לעזוב את המועדון, לאחר שערך במדיו 86 הופעות.

ביולי 2007 חתם בולאטי בקבוצת פורטו הפורטוגלית על חוזה לארבע שנים, לאחר שכישרונו משך את עיני הקבוצה. בעונת  היה בולאטי שותף לזכיית הקבוצה באליפות ליגת העל הפורטוגלית לאחר שהשתתף ב-15 משחקים, ובנוסף שיחק פעמיים במסגרת ליגת האלופות. מאחר ששאף לקבל דקות משחק רבות יותר, הושאל בראשית 2009 בחזרה לארגנטינה, אל קבוצת הורקאן.

באליפות הקלאוסורה ב-2009 היה בולאטי לאחד משחקני המפתח של הורקאן, שהציגה סגנון משחק התקפי ונאבקה על הזכייה באליפות הליגה הארגנטינאית, עד שהפסידה לוולס סארספילד במחזור האחרון של העונה. בעקבות יכולתו המרשימה זכה בתואר השחקן המצטיין של העונה בארגנטינה מטעם המגזין "Olé". בינואר 2010 עבר בולאטי לפיורנטינה האיטלקית.

בולאטי ערך את הופעת הבכורה שלו בנבחרת ארגנטינה במשחק מול רוסיה באוגוסט 2009, תחת המאמן דייגו מראדונה. במחזור האחרון של מוקדמות מונדיאל 2010, באוקטובר אותה שנה מול אורוגוואי, הבקיע את שער הניצחון ל-0-1 של נבחרתו, שבעקבותיו העפילה הנבחרת לטורניר המונדיאל. הוא נכלל בסגל הנבחרת גם למונדיאל עצמו.

## קישורים חיצוניים

* סטטיסטיקות באתר Futbolista

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בלגראנו
קטגוריה:כדורגלני פורטו
קטגוריה:כדורגלני הורקאן
קטגוריה:כדורגלני פיורנטינה
קטגוריה:כדורגלני אינטרנסיונל
קטגוריה:כדורגלני ראסינג קלוב
קטגוריה:כדורגלני בוטפוגו
קטגוריה:כדורגלני נבחרת ארגנטינה
קטגוריה:כדורגלני מונדיאל 2010
קטגוריה:ארגנטינאים שנולדו ב-1985
פיתול צוואר

ממוזער|ילד עם פיתול צווארי (אילוסטרציה)
ממוזער|השרירים המעורבים בפיתול הצווארי
**פיתול צוואר** (מוכר גם בשם הלועזי **טורטיקוליס** - Torticollis, הֶלחם של המילים הלטיניות tortus - פיתול, ו-collum - צוואר) הוא מנח אסימטרי של הצוואר. הפיתול יכול להתבטא בגוף כהטייה צידית של הצוואר והראש, כסיבוב הצוואר והראש, או כשילוב של השניים.

שכיחות התופעה המדווחת במחקרים נעה בין 2% מהלידות לבין 0.3% מהלידות.

## אטיולוגיה
קיימות למעלה מ-30 סיבות שונות לפיתול צווארי. חלקן נובעות מסיבות נוירולוגיות, חלקן גנטיות או סביבתיות. בהקשר לכך, קיימים שני סוגים עיקריים של פיתול צווארי - מולד (למשל בעקבות מנח מסוים ברחם או לחץ על הגולגולת במהלך הלידה) ונרכש (למשל בעקבות חבלת ראש במהלך הינקות). בנוסף הוא יכול להיות קבוע או מופיע לסירוגין.

אבחון מדויק של סוג הפיתול הצווארי ומקורו תורם לבניית תוכנית טיפול מתאימה. חוסר התקדמות בטיפול לאורך זמן יכול להעיד על מקור שונה לבעיה מזו שאובחנה בתחילה. האבחון נערך על ידי אורתופד או נוירולוג ילדים.

## טיפול
הטיפול הנפוץ לתופעה הוא פיזיותרפיה של הצוואר. ההורים מונחים לבצע תרגילים בהם הם מניעים את צוואר התינוק וראשו בעדינות לכיוון הצד שאינו "מועדף", למשל באמצעות גלגול הראש והפנייתו בשכיבה על הגב או הבטן, עידוד הפנייה ספונטנית של הראש לצד זה באמצעות גירויים וצעצועים המוצבים שם, עידוד שינה על הגב כך שהראש מונח בכל פעם בצד אחר ולא רק לפי ההטייה, ועוד.

ממחקרים עולה כי ב-97% מהמקרים של טורטיקוליס מולד לא היה צורך בניתוח. במחקרים נמצא כי מומלץ טיפול מוקדם ככל האפשר בתופעה: כאשר הטיפול ניתן עד גיל 3 חודשים, ניכר שיפור של 100% בפיתול הצווארי. לעומת זאת, טיפול שניתן בגיל 3-6 חודשים - ב-25% מהמקרים נדרש ניתוח; טיפול בגיל 6-18 חודשים - ב-70% מהמקרים נדרש ניתוח; וטיפול מעל גיל 18 חודשים - ב-100% מהמקרים נדרש ניתוח.

פיתול צוואר לא מטופל נוטה לגרום לאסימטריה תפקודית בגילאים מאוחרים יותר, ולעיתים מלווה בעיכוב התפתחותי וחולשת גב.

## קישורים חיצוניים

* טורטיקוליס בתינוקות ובילדים הקטנים, באתר העמותה הישראלית להתפתחות הילד ושיקומו
* יעל שחר שריד, מביטים הצידה: על תופעת ה"טורטיקוליס" והטיפול בה, באתר הורים וילדים
* דוד סבירסקי ונירה אטינגר, טורטיקוליס ותנוחת ראש פתולוגית בגיל הרך, Israeli Journal of Pediatrics - גיליון 78, יוני 2012
* 
* נעמה גוטמן- וייזר טורטיקוליס - מה זה בכלל? באתר על הספה.
* 

## הערות שוליים

קטגוריה:מחלות עיוותים של עמוד השדרה
קטגוריה:קצרמר רפואה
קטגוריה:צוואר
M25

**M25** (מ-**Messier 25**, או **IC 4725**) הוא צביר פתוח בקבוצת הכוכבים קשת הנמצא במרחק של כ-2,000 שנות אור ממערכת השמש ומכיל כ-85 כוכבים. זהו אחד מעצמי מסיה הבודדים שאינם נמצאים בקטלוג הכללי החדש (NGC).

## היסטוריה
הצביר התגלה בשנת 1746 על ידי האסטרונום השווייצרי ז'אן-פיליפ דה שסו שתיאר אותו כעצם מעורפל. שארל מסיה גילה אותו מבלי לדעת על גילויו הקודם ב-20 ביוני 1764 וכלל אותו בשנת בקטלוג מסיה כ"צביר של כוכבים קטנים בסמוך ל-M23 ו-M24". ויליאם הרשל זיהה את הצביר בשנת 1783 וספר בו 70 כוכבים. מסיבה שאינה ידועה, לא כלל ג'ון הרשל את הצביר בקטלוג הכללי של ערפיליות וצבירי כוכבים ולכן הוא גם לא נכלל בקטלוג הכללי החדש ולא ניתן לו מספר NGC.

לצביר דרגת בהירות נראית 4.6 וניתן לראותו ללא ציוד עזר בתנאי תצפית טובים. באמצעות משקפת איכותית ניתן להבחין בעשרות מכוכבי הצביר שהבהירים שבהם מדרגת בהירות 6. הצביר נמצא  כ-4.6 מעלות מצפון-מזרח לכוכב μ (מו) בקשת וכ-3.6 מעלות ממזרח-דרום-מזרח ל-M24.

## מאפייני הצביר
קוטרו של הצביר כ-19 שנות אור ומרחקו ממערכת השמש הוא כ-2,000 שנות אור כך שגודלו הזוויתי הוא כ-32 דקות קשת - דומה לקוטרו של הירח המלא. הצביר מכיל מספר ענקים המלמדים שגילו גדול יחסית, כ-90 מיליוני שנים. אחד מהענקים שבצביר הוא U בקשת, שהוא משתנה קפאידי. הבהירות של כוכב זה משתנה בין דרגה 6.3 לדרגה 7.1 במחזוריות של 6 ימים ו-18 שעות. מכיוון שמרחקו של הצביר ידוע, מאפשר U בקשת לכייל את היחס בין זמן המחזור ובין הבהירות המוחלטת של המשתנים הקפאידיים. מקרה דומה נמצא בצביר הפתוח NGC 6087 שבקבוצת סרגל, שמכיל גם כן כוכב משתנה קפאידי - S בסרגל.

## קישורים חיצוניים

* M25 בקטלוג מסיה באתר SEDS
* 

## הערות שוליים

25
25
קטגוריה:קבוצת הכוכבים קשת
דוד קראוזה

**דוד קראוזה** הוא ניצב בדימוס במשטרת ישראל.

בשירותו במשטרת ישראל שימש קראוזה קצין אגף מבצעים של משטרת מחוז ירושלים, מפקד מרחב דן וסגן מפקד מחוז תל אביב. בשנת 2003 הועלה לדרגת ניצב ומונה לראש אגף קהילה ומשמר אזרחי. בשנת 2005 עבר לשמש ראש אגף יחידות המטה. בשנת 2006 הופקד על אגף תכנון וארגון ושירת בתפקיד עד פרישתו ב-2011.

קטגוריה:ניצבי משטרת ישראל
קטגוריה:מפקדי המשמר האזרחי
קטגוריה:ראשי אגף תכנון וארגון של משטרת ישראל
גבריאל עמיר

**גבריאל (גבי) עמיר** (**קלפר**; 28 ביוני 1934 – 4 במאי 2005) היה תת-אלוף בצה"ל, ניצב במשטרת ישראל ונציב בתי הסוהר.

## חייו
עמיר נולד בתל אביב למשפחת קלפר. בגיל צעיר עבר עם משפחתו לירושלים ולמד בחדר ובבית הספר "גאולה". במלחמת העצמאות נפצע מהתקפת הלגיון הערבי. השתתף בהכשרה בקיבוץ בית השיטה ובשנת 1951 התגייס לנח"ל. השתחרר משירותו הצבאי לאחר ששירת כמפקד מחלקה בחטיבה 5, אך חזר לשירות קבע שירת כקצין מבצעים בגדוד 52 ובתקופת מבצע קדש שירת כמפקד מחלקת חרמ"ש בחיל השריון ונפצע במבצע שומרון (פעולת התגמול בקלקיליה).

בהמשך שירותו בחיל השריון יצא בשנת 1959 במשלחת לאנגליה וליווה את העברת טנק הצנטוריון לישראל. היה מדריך ראשי בבית הספר לשריון, קצין אג"ם של חטיבה 7 ומפקד קורס מפקדי טנקים. במלחמת ששת הימים פיקד על גדוד 82 ולקח חלק בקרבות בח'אן יונס, רפיח ורפידים. לאחר המלחמה מונה לסגן מפקד חטיבה 401, ובהמשך לקצין אג"ם של גייסות השריון. בשנים 1971–1972 היה מפקד חטיבה 7 ובשנים 1973–1974 היה מפקד בית הספר לשריון ומפקדה הראשון של חטיבה 460.

במלחמת יום הכיפורים השתתפה החטיבה בפיקודו ברוב שלבי הלחימה בחזית הדרום. החטיבה הוכפפה לאוגדה 162 בפיקוד אברהם אדן והשתתפה במתקפת הנגד הכושלת של 8 באוקטובר. בהמשך הלחימה נטלה החטיבה חלק בצליחת תעלת סואץ ובכיתור הארמייה השלישית המצרית.

לאחר המלחמה מונה למפקדה הראשון של אוגדה 880 ובמקביל לסגן מפקד גייסות השריון, היה ראש מחלקת מבצעים. את שירותו סיים בדרגת תת-אלוף.

בשנת 1980 התגייס למשטרת ישראל ושימש עוזר ראש אג"מ בדרגת תת-ניצב. עמיר עמד בראש צוות הגיבוש של תוכנית הארגון הרב-שנתית במשטרה, שימש סגן מפקד המחוז הדרומי, ועם הקמתו מחדש של מחוז מרכז מונה למפקדו הראשון (1981–1985) והועלה לדרגת ניצב. בין השנים 1985–1988 פיקד על מחוז תל אביב, ולאחר מכן היה בתפקידו האחרון סגן המפקח הכללי של משטרת ישראל.

בשנים 1991–1993 שירת כנציב בתי הסוהר.

בשנת 1994 פיקד על משלחת המשטרה לכוח השלום הבינלאומי בהאיטי.

היה פעיל ויו"ר ועדת הכספים בעמותת "יד לשריון".

היה נשוי ואב לשלושה.

## קישורים חיצוניים

* גבריאל עמיר כמפקד מחוז מרכז באתר משטרת ישראל
* 
* גבריאל עמיר ז"ל בביטאון המשטרה
* 
* 
* עדות תא"ל גבריאל עמיר - מח"ט 460, בפני אוספי החומר בוועדת אגרנט, באתר המרכז למלחמת יום הכיפורים

## הערות שוליים

קטגוריה:בוגרי גימנסיה גאולה
קטגוריה:תתי-אלופים בצה"ל
קטגוריה:מפקדי חטיבות במלחמת יום הכיפורים
קטגוריה:ניצבי משטרת ישראל
קטגוריה:מפקדי מחוז תל אביב במשטרת ישראל
קטגוריה:סמפכ"לי משטרת ישראל
קטגוריה:מפקדי מחוז המרכז במשטרת ישראל
קטגוריה:נציבי בתי הסוהר
קטגוריה:מפקדי עוצבת בני חיל
קטגוריה:מפקדי חטיבה 460
קטגוריה:מפקדי חטיבה 7
קטגוריה:מפקדי עוצבת עידן
קטגוריה:ראשי חטיבת המבצעים
קטגוריה:מפקדי גדוד 82
קטגוריה:מפקדי מחלקות במלחמת סיני
קטגוריה:מפקדי גדודים במלחמת ששת הימים
קטגוריה:חיילי חיל השריון במלחמת סיני
קטגוריה:חיילי חיל השריון במלחמת ששת הימים
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1934
קטגוריה:ישראלים שנפטרו ב-2005
מנג'ואולי

**מנג'ואולי** (בסינית: **满洲里**; בפין-יין: **Mǎnzhōulǐ**; במונגולית: **Манжуур**; ברוסית: **Маньчжурия** - **מנצ'וריה**) היא תת-נציבות עירונית, השייכת לנציבות העירונית  בצפון-מזרח המחוז האוטונומי מונגוליה הפנימית שבצפון-מזרח הרפובליקה העממית של סין. העיר שוכנת בצמוד לגבול עם רוסיה, כ-1,080 ק"מ צפון-מזרחית לבירת המחוז חוחחוט. על פי מפקד האוכלוסין משנת 2020, התגוררו בתת-הנציבות העירונית 150,508 תושבים.

העיר מהווה נקודת מעבר סחורות חשובה לרוסיה. דרך נקודת מעבר זו עוברות כ-60% מסך מעבר הסחורות היבשתי של סין אל מדינות אירופה.

## ערים תאומות
למנג'ואולי שלוש ערים תאומות:
* 
* 
* 

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרפובליקה העממית של סין: נפות עירוניות
קטגוריה:גבול סין–רוסיה
קטגוריה:מונגוליה הפנימית: ערים
ברוס לה ברוס

**ברוס לה ברוס** (באנגלית: **Bruce LaBruce**, נולד בשם **ג'סטין סטיוארט** ב-3 בינואר 1964) הוא במאי קליפים, סופר, צלם מגזינים, ויוצר קולנוע קנדי. לה ברוס הוא ממובילי סצנת האינדי-קוויר שצמחה בשנות השמונים ומן הבולטים בה. הוא ידוע כמשלב תדיר בסרטיו ביקורת פוליטית וחברתית, ובכך שהם מכילים הומור עצמי ומצטיינים בצילום מסוגנן.

## ביוגרפיה
לה ברוס נולד בשם ג'סטין סטיוארט וגדל בחווה בסאות'המפטון שבאונטריו קנדה. בשנות העשרה שלו עזב את חיי הכפר לטובת לימודי קולנוע בטורונטו, שם הוא מתגורר כיום, והחל בלימודי קולנוע מעשי. בזמן לימודיו בטורונטו התעוררו הנטיות הפוליטיות של לה ברוס, והוא התפרסם כעורך של פנזין קווירי-פאנקיסטי בשם "J.D.s". לאחר שנתיים עבר לאוניברסיטת ניו יורק והחל בלימודי תאוריה של הקולנוע ומחשבה מדינית וחברתית לתואר שני.

מלבד פעילותו הקולנועית כותב ברוס ומצלם למספר רחב של מגזינים, בהם "Vice", "Nerve", ו-"BlackBook". בעבר היה לו טור קבוע במגזיני המוזיקה הקנדיים "Exclaim!" ו-"Toronto's eye weekly". בנוסף, היה במשך שנים רבות עורך וצלם במגזין "New York's Index". צילומיו התפרסמו במגזינים "Toronto Life", "National Post", ובהגרדיאן הבריטי. בנוסף הוא עסק בצילום סטילס ומביים קליפים מוזיקליים.

## כקולנוען
נכון לשנת 2010, ביים לה ברוס שישה עשר סרטים, כתב תסריט עבור שלושה עשר, שיחק בשישה והפיק חמישה. לה ברוס מכונה "ג'ון ווטרס הקנדי", שכן עבודתו מתאפיינת בקיבוץ שלל דימויים ורעיונות הלקוחים מהתרבות הפופולרית, מסרטים קלאסיים, מספרי פילוסופיה, תרבות הטראש והקאמפ ומאירועים היסטוריים, ומשלבת לצדם אמירות פוליטיות רדיקליות וסצנות סקס בוטות. אף שסרטיו מסווגים לא פעם כפורנוגרפיה בגלל אקטים מיניים מפורשים המוצגים בהם, הדומיננטיות של המרכיבים האמנותיים והפוליטיים שלהם היא מאפיין בולט, ומרכיבים אלה מבדילים אותם ממרבית תוצריה של תעשיית הפורנו העולמית.

בשנת 2007 התארח לה ברוס בפסטיבל הבינלאומי לקולנוע גאה בתל אביב, שם הוקרנו חמשת סרטיו הראשונים. הסרט "אימפריית הפטל" (The Raspberry Reich) זכה בשני פרסים בפסטיבל קולנוע המחתרת של ברלין. סרטו "Otto; or Up with Dead People" הוקרן בהצגת בכורה בפסטיבל סאנדנס 2008 ולאחר מכן בפסטיבל ברלין, וזכה בהם לשבחים. הסרט זכה בפרס הסרט הטוב ביותר של פסטיבל הקולנוע ההומו-לסבי הבינלאומי במילאנו בשנת 2008.

### פילמוגרפיה נבחרת
} פסקול הסרט כולל שירים מאת קוקורוזי ואנתוני והג'ונסונס.
|-
| 2010
| L.A. Zombie
|
|
| 
| 
| 
| סיפורו של חסר בית סכיזופרן שמאמין כי הוא חוצן זומבי, ותר ברחבי לוס אנג'לס בחיפוש אחר גופות. הסרט הוא בכיכובו של הראפר האמריקאי דדלי.
|}

## ספריו

***The Reluctant Pornographer**, Gutter Press, 1997, 
***Ride Queer, Ride**, 1997, Plug in Inc, 


## קישורים חיצוניים

* ברוס לה ברוס - באתר glbtq.com
* ברוס לה ברוס - צילומים, באתר Christian Vagt
* ביקורת על הסרט No Skin Off My Ass" באתר הניו-יורק טיימס
* 
* 

## הערות שוליים

קטגוריה:שחקני פורנוגרפיה
קטגוריה:במאי קולנוע קנדים
קטגוריה:מפיקי קולנוע קנדים
קטגוריה:תסריטאי קולנוע קנדים
קטגוריה:להט"בים קנדים
קטגוריה:צנזורה
קטגוריה:אמנים הידועים בשם במה
קטגוריה:בעלי טור קנדים
קטגוריה:קנדים שנולדו ב-1964
פאנטליס קאפס

**פאנטליס קאפס** (ביוונית: **Παντελής Καφές**; נולד ב-24 ביוני 1978) הוא כדורגלן עבר יווני ששיחק בעמדת הקשר.

## קריירה
קאפס התחיל את הקריירה המקצוענית שלו ככדורגלן בגיל 17 במועדון הכדורגל פונטי וריאס. ב-1998 הוחתם בקבוצה מהליגה הבכירה, פאוק סלוניקי. כבר באותה עונה כבש 7 שערים. הוא המשיך להרשים, והיה המסייע העיקרי בזכייה של קבוצתו בגביע היווני ב-2001.

לאחר תקופה טובה מבחינתו בפאוק, עזב את הקבוצה לטובת קבוצת אולימפיאקוס, אחת הקבוצות המובילות ביוון. לאחר עונה שבה אולימפיאקוס סיימה במקום ה-2, קאפס הופיע לראשונה בליגת האלופות. קאפס הפך לאחד משחקני המפתח של הקבוצה ועזר לה לזכות בדאבל בעונה שלאחר מכן.

ב-2006 קאפס שוחרר מאולימפיאקוס, ולאחר יומיים חתם בקבוצת א.א.ק. אתונה, בה קיבל את חולצה מספר 1. פאנטליס שיחק במדי הקבוצה עד שנת 2012, עת עבר לקבוצת וריה, העולה החדשה לליגה הבכירה ביוון, ובמדיה שיחק עונה אחת עד לפרישתו ממשחק פעיל.

## תארים
;נבחרת יוון
* אליפות אירופה: 2004
;פאוק סלוניקי
* הגביע היווני: 2001, 2003
;אולימפיקוס
* אליפות ליגת העל היוונית: 2005, 2006, 2007
* הגביע היווני: 2005, 2006
;א.א.ק. אתונה
* הגביע היווני: 2011

## קישורים חיצוניים

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני נבחרת יוון
קטגוריה:כדורגלני פאוק סלוניקי
קטגוריה:כדורגלני אולימפיאקוס
קטגוריה:כדורגלני א.א.ק. אתונה
קטגוריה:כדורגלני וריה
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:סלוניקי: כדורגלנים
קטגוריה:יוונים שנולדו ב-1978
משפחת סימפסון (קומיקס)

משנת 1993 ועד היום הפיקה הוצאת בונגו קומיקס (Bongo Comics) **סדרות קומיקס שונות** המבוססת על סדרת הטלוויזיה **[[משפחת סימפסון]]**.רצועת הקומיקס הראשונה אשר התבססה על סדרת הטלוויזיה הופיעה עוד בשנת 1991 במגזין "Simpsons Illustrated". בעקבות ההצלחה הרבה לה זכה מגזין הקומיקס, בשנת 1993 יצא לשווקים ספר קומיקס של משפחת סימפסון המכיל ארבעה סיפורים שונים. בעקבות ההצלחה הרבה לה זכה הספר, יוצר הסדרה מאט גריינינג הקים יחד עם ביל מוריסון, מייק רוט, סטיב וואנס וסינדי וואנס את חברת ההוצאה לאור בונגו קומיקס (Bongo Comics). עד סוף שנת 1993, הוצאת בונגו קומיקס הפיקה ארבעה כותרים שונים אשר התבססו על הסדרה "משפחת סימפסון": "Simpsons Comics", "Bartman", "Radioactive Man" ו-"Itchy & Scratchy Comics". מאז ועד היום הפיקה החברה 11 כותרים נוספים המתבססים על הסדרה. כמו כן, החוברות השונות שיצאו לאורך השנים תחת הכותרים "Simpsons Comics" ו-"Bart Simpson's Treehouse of Horror" ו-"Bart Simpson" יצאו גם לשווקים בארצות הברית במהדורת ספרים. הקומיקס הראשון של הסימפסון נקרא *Life in Hell.*

## רשימה חלקית של סדרות קומיקס

## סדרות הקומיקס שיוצאות כיום לשווקים
* **Simpsons Comics** – סדרת קומיקס חודשית המבוססת על עלילת סדרת האנימציה משפחת סימפסון. הגיליון הראשון של הסדרה יצא לשווקים ב-29 בנובמבר 1993. לאורך השנים יצאה סדרת הקומיקס לשווקים במדינות הבאות ברחבי העולם: אוסטרליה, אוסטריה, ברזיל, צ'כיה, אסטוניה, פינלנד, צרפת, גרמניה, הונגריה, איטליה, מקסיקו, הולנד, נורווגיה, רוסיה, סרביה, ספרד, שוודיה, בריטניה ובמדינות נוספות.

## סדרות הקומיקס אשר בוטלו
* **Simpsons Comics and Stories**
* **The Official History of Bongo Comics**
* **Bartman**
* **Itchy & Scratchy Comics**
* **Bartman and Radioactive Man**
* **Krusty Comics**
* **Lisa Comics**
* **Simpsons Summer Special**
* **Futurama Simpsons Infinitely Secret Crossover Crisis**

## בכריכה קשה

## קישורים חיצוניים
* מדריך הסוקר את סדרות הקומיקס השונות של "משפחת סימפסון" באתר The Simpsons Archive. (אנגלית)

קטגוריה:משפחת סימפסון
קטגוריה:סדרות קומיקס
קוקוליתופורידים

**קוקוליתופורידים** או **קוקוליטים** (שם מדעי: Coccolithophore), הם יצורים חד-תאיים אאוקריוטיים, ספק פרוטיסטים, ספק פטריות וספק צמחים החיים כפלנקטון באוקיינוסים.

שלדם כדורי ומכונה קוקוספירה, והוא בנוי מלוחות קלציט עגולים וזעירים. את הקלציט הם לוקחים ממי הים.
במהלך חייהם משילים הקוקוליטים חלק מהלוחות, ששוקעים לקרקעית הים, ובונים צלחות חדשות. במותם שוקעים בעצמם לקרקעית הים.
תהליך זה הוא חלק מהיווצרות סלעים גיריים ובייחוד קירטון.

כמו כן, בנוי שלדם ממינרל יציב, עובדה שתורמת רבות למדעי הגאולוגיה והארכאולוגיה לתיארוך שכבות סלעים ומאובנים אחרים. תפוצתם הגבוהה במשקעים קירטוניים מאפשרת שיחזור סביבות ימיות וביוסטרטיגרפיה. בעיקר משמשים לסמני תנאי הסביבה ושרידי חומר אורגני שלהם נמצאו כסמנים מצוינים לטמפרטורה.

## ראו גם
* פורמיניפרים (חוריריות)
* פלנקטון

## קישורים חיצוניים

קטגוריה:אצות
קטגוריה:איקריוטים
הרכבת התחתית של דניפרו

**הרכבת התחתית של דניפרו** (באוקראינית: **Дніпровський метрополітен** - "דניפרובסקיי מטרופוליטן") היא מערכת הסעת המונים הפועלת בעיר דניפרו מאז שנת 1995.

מערכת הרכבת תחתית בעיר נבנתה בין השנים 1982–1995, ונפתחה לתנועה ב-29 בדצמבר 1995. מאז לא נערכו עבודות להרחבת המערכת למרות תוכניות שהוכנו לשם כך. המערכת כוללת קו אחד תת-קרקעי באורך כולל של כ-7.1 ק"מ ולאורכו שש תחנות. כל התחנות למעט אחת נמצאות בעומק של 20 מטר לפחות. משך הנסיעה הכולל בקו הוא כ-14 דקות. ברוב שעות היום הרכבות נעות בתדירות של 10–16 דקות, ובשעות עומס התדירות עולה ל-4–7 דקות. ביממה נוסעים ברכבת כ-20 אלף איש בממוצע.

## גלריה

קובץ:Dnipro Metro map.svg|מפת המערכת
קובץ:Metalurgiv station 1, Dnipropetrovsk.jpg|אחת מהתחנות במערכת
קובץ:Komunarivska station 4, Dnipropetrovsk.jpg|רכבת עוצרת בתחנה במטרו


## קישורים חיצוניים

* 
* הרכבת התחתית של דניפרו באתר urbanrail.net 
* באתר העירוני

דניפרו
קטגוריה:דניפרו
M26

**M26** (מ-**Messier 26**, או **NGC 6694**) הוא צביר פתוח בקבוצת הכוכבים מגן הנמצא במרחק של כ-5,000 שנות אור ממערכת השמש ומכיל כ-90 כוכבים.

## היסטוריה
הצביר התגלה ב-20 ביוני 1764 על ידי האסטרונום הצרפתי שארל מסיה, שזיהה אותו כצביר פתוח, אך ציין שכוכביו קשים לצפייה ובטלסקופ קטן הצביר נראה כערפילית.

לצביר דרגת בהירות 8.0 וקשה להבחין בו גם באמצעות משקפת. נחוץ טלסקופ בינוני כדי להבחין בכוכבי הצביר, שהבהירים שבהם הם מדרגת בהירות נראית 11.9. הצביר נמצא פחות מ-50 דקות קשת ממזרח-דרום-מזרח לכוכב המשתנה δ במגן, כך שקל למדי לאתר אותו.

## מאפייני הצביר
קוטרו של M26 הוא כ-22 שנות אור ומרחקו ממערכת השמש הוא כ-5,000 שנות אור כך שגודלו הזוויתי הוא כ-15 דקות קשת. הצביר מכיל כ-90 כוכבים בצפיפות ממוצעת ולפי גיל כוכביו מעריכים שגילו של הצביר הוא כ-85 מיליוני שנים. בסמוך למרכז הצביר יש אזור דליל יחסית בכוכבים - תופעה נדירה בצבירים. ייתכן שהסיבה לכך היא ערפילית בליעה קטנה שמסתירה חלק מהאור של כוכבי מרכז הצביר וייתכן שפיזור הכוכבים בצביר הוא לא שיגרתי.

## קישורים חיצוניים

* M26 בקטלוג מסיה באתר SEDS.
* 

26
26
קטגוריה:קבוצת הכוכבים מגן
טום זאקי

250px|ממוזער|שמאל|זאקי במאי 2014
**טום זאקי** (באנגלית: **Tom Szaky**, נולד ב-1982) הוא מייסד ומנכ"ל חברת טרהסייקל (Terracycle), המייצרת מוצרי צריכה העשויים פסולת ואף ארוזים בפסולת.

## שנים ראשונות
טום זאקי נולד בבודפשט שבהונגריה ב-1982 והיגר עם משפחתו לקנדה ב-1987 . בגיל 14 החל לעסוק בעיצוב אתרי אינטרנט, מיזם שהתפתח לשלושה עובדים ומספר פרסי עיצוב קנדיים. בשנת 2001 החל זאקי ללמוד באוניברסיטת פרינסטון והקים את חברת טרהסייקל. לאחר שנה הוא נשר מהלימודים על מנת להתמקד בפיתוח החברה.

## טרהסייקל
התפישה העסקית של זאקי מחברת בין הידידותי לסביבה לרווחי, ככזאת החברה היא אחד מסיפורי ההצלחה של המגזר הרביעי. בין פריצות הדרך שנעשו במסגרת החברה ניתן למנות את מסחור הוורמיקומפוסט (קומפוסט תולעים) ששווק כדשן נוזלי בבקבוקי משקה משומשים תחת התווית "קקי של תולעים". המוצר הפך לאחד ממוצרי הדשן המובילים בנישה הירוקה; הפצה בכל הרשתות המובילות בצפון אמריקה, מתוך תפישה עסקית שמוצר ירוק צריך להמכר במחיר תחרותי ביחס למקבילות "הרגילות" ולבסס פלח שוק משמעותי; ויצירת מודל אחריות תאגידית ייחודי: איסוף אריזות הממומן על ידי היצרנים.

בשנת 2009 יצא לאור ספרו "מהפכה בבקבוק" (Revolution in a bottle), המספר את סיפורה של חברת טרהסייקל. זאקי היה נשוי בעבר לפסנתרנית סויאן ליי (soyeon lee) וכיום הוא נשוי למעצבת התכשיטים הישראלית אביגיל אדם.

## קישורים חיצוניים

*  
* הרצאה על התפתחות המודל העסקי של טרהסייקל בכנס שימוש חוזר שנערך בישראל 

קטגוריה:אנשי עסקים קנדים
קטגוריה:פעילי איכות הסביבה קנדים
קטגוריה:קנדים שנולדו ב-1982
עמיחי שי

**עמיחי שי** (נולד ב-1952) הוא ניצב בדימוס במשטרת ישראל, בתפקידו האחרון כיהן כראש אגף משאבי אנוש.

## ביוגרפיה
שי שירת בצה"ל בחיל השריון, לאחר שחרורו ב-1973, גויס לשב"כ וביצע תפקידי אבטחה ומבצעים. בהמשך עבד כמבקר פנים בבנק דיסקונט.

ב-1984 התגייס למשטרה ובמהלך הקריירה ביצע שורה של תפקידים באגפים השונים, ביניהם ראש משרד חקירות, מפקד תחנת רחובות, מפקד תחנת כפר סבא, עוזר המפכ"ל ומפקד מרחב לכיש, ב-2002 מונה למפקד מרחב השרון בדרגת תת-ניצב. באוקטובר 2004 התמנה לראש היחידה הארצית לחקירת פשיעה חמורה ובינלאומית. ב-2007 קודם לדרגת ניצב ומונה לראש אגף משאבי אנוש. הוא סיים את שירותו במשטרה ב-2011. לאחר שחרורו הועסק כסמנכ"ל תפעול בחברה פרטית בתחום תחזוק מערכות בבניינים רבי קומות ובספטמבר 2012 מונה ליועץ לתפקידים מיוחדים במשרד מבקר המדינה, האחראי על המאבק בשחיתות. ב-2019 עם החלפת המבקר, סיים את תפקידו במשרד.

שי בוגר תואר ראשון במדעי המדינה מאוניברסיטת תל אביב ותואר שני במדעי המדינה מאוניברסיטת חיפה, בוגר קורס פיקוד ומטה וקורס בכירים של המשטרה, נשוי, אב לשניים.

## הערות שוליים

קטגוריה:ניצבי משטרת ישראל
קטגוריה:ראשי אגף משאבי אנוש במשטרת ישראל
קטגוריה:אנשי השב"כ
קטגוריה:ראשי היחידה הארצית לחקירת פשיעה חמורה ובינלאומית
קטגוריה:עובדי משרד מבקר המדינה
קטגוריה:בוגרי אוניברסיטת תל אביב
קטגוריה:ישראלים שנולדו ב-1952
From Afar

**From Afar** ("**ממרחק**") הוא אלבום האולפן הרביעי של להקת הפולק מטאל הפינית אנסיפרום, הראשון בו מנגנת הקלידנית אמי סילבנוינן. האלבום יצא בתשיעי בספטמבר 2009 בחברת ההקלטות Spinefarm Records. את האלבום הפיקו טרו קינונן (שהפיק גם בשביל נייטוויש), וג'יין ג'וטסניאמי.
## רשימת שירים

## קישורים חיצוניים

קטגוריה:אלבומי פולק מטאל
קטגוריה:אלבומי מטאל
מוקדמות מונדיאל 1954

45 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 1954]]**, והתחרו על 16 מקומות בטורניר הגמר שנערך בשווייץ. , המארחת, ו, האלופה המכהנת, העפילו אוטומטית והותירו 14 מקומות שעליהן התחרו במוקדמות.

פיפ"א דחתה את בקשת ההרשמה של שבע נבחרות (, , , ,  ו), ו-38 הנבחרות הנותרות חולקו ל-13 בתים, לפי שיקולים גאוגרפיים, כמפורט להלן:
* בתים 1 - 10: 11 מקומות, עליהם התחרו 27 נבחרות מאירופה כולל  ו.
* בית 11 ובית 12: 2 מקומות, עליהם התחרו 7 נבחרות מאמריקה.
* בית 13: מקום אחד, עליו התחרו 3 נבחרות מאסיה.
33 נבחרות שיחקו לכל הפחות משחק אחד. בסך הכל נערכו 57 משחקים, בהם הובקעו 208 שערים (ממוצע של 3.65 שערים למשחק, לראשונה בתולדות מוקדמות המונדיאל).

## אירופה

## בית 11
בבית זה היו ארבע נבחרות ששיחקו אחת נגד השנייה בשיטת בית-חוץ. הנבחרת הראשונה בבית העפילה.

בעקבות פרישת  נותרו בבית 3 נבחרות. **ברזיל** העפילה. הייתה זו הפעם הראשונה בתולדות מוקדמות המונדיאל שבה נערכו משחקים באמריקה הדרומית, מאחר שבכל הטורנירים הקודמים העפילו נציגות היבשת אוטומטית לאחר פרישת יריבותיהן.

## בית 12
בבית זה היו 3 נבחרות ששיחקו אחד נגד השנייה פעמיים. הנבחרת הראשונה בבית העפילה.

**מקסיקו** העפילה.

## בית 13
בבית זה היו 3 נבחרות.  פרשה לפני תחילת המשחקים, ושתי הנבחרות שנותרו שיחקו זו נגד זו בשיטת בית-חוץ. הנבחרת הראשונה בבית העפילה.

**קוריאה הדרומית** העפילה.

## הנבחרות שהעפילו
שמאל|ממוזער|500px|המדינות שהעפילו והישגיהן

## קישורים חיצוניים
* מוקדמות מונדיאל 1954 באתר הרשמי של פיפ"א
* היסטוריה של מוקדמות המונדיאל באתר הרשמי של פיפ"א
* 
* מוקדמות מונדיאל 1954 באתר RSSSF

קטגוריה:מוקדמות המונדיאל
קטגוריה:מונדיאל 1954
קטגוריה:1953 בספורט
קטגוריה:תחרויות כדורגל ב-1954
באט

**באט** (בתאית: **บาท**) הוא המטבע של תאילנד. מחולק ל-100 יחידות בשם סאטאנג.

עד שנת 1897 חולק הבאט ליחידות משנה על בסיס אוקטאלי, עם שם נפרד לכל אחת מהן. בשנה זו החליט המלך על מעבר לחלוקה העשרונית, אך השימוש בחלוקה האוקטאלית נמשך במקביל עד שנת 1910.

במחזור נמצאים כיום מטבעות בני 1, 5 ו-10 סאטאנג (נדירים במחזור), 25 ו-50 סאטאנג, באט אחד, 2, 5 ו-10 באט, ושטרות בני 20, 50, 100, 500 ו-1,000 באט.

## קישורים חיצוניים

* 

* מטבעות תאילנד (תמונות וקטלוג)

קטגוריה:תאילנד: כלכלה
קטגוריה:מטבעות אסיה
קטגוריה:מטבעות